Heckler & Koch MP5

Heckler & Koch MP5 — пісталет-кулямёт, распрацаваны нямецкай кампаніяй Heckler & Koch, адзін з найбольш папулярных пісталетаў-кулямётаў пасляваеннага часу і першы распрацаваны ў пасляваеннай Германіі.

 Гісторыя 
У 1966 годзе пачаў паступаць на ўзбраенне Бундэсвера. К сярэдзіне 1966 года быў прыняты на ўзбраенне паліцыі ФРГ і памежнай службы пад назвай Maschinenpistole 5 або скарочана MP5.

У цяперашні час знаходзіцца на ўзбраенні шматлікіх краін.

 Канструкцыя 
У адрозненне ад большасці канкурэнтаў, мае механіку з напаўвольным затворам і запаволеннем затвора парай ролікаў (як у штурмавой вінтоўкі HK G3). Рэжымы агню — адзінкавы і аўтаматычны, у некаторых мадыфікацыях яшчэ і чэргамі па 3 стрэлы. Агонь вядзецца з зачыненага затвору, што забяспечвае добрую кучнасць стральбы. Прыцэл дыяптрычны, магчыма ўсталяванне аптычных і каліматарных прыцэлаў, ЛМУ, тактычных ліхтароў.

У пісталетаў-кулямётаў ранняга выпуску цаўё было металічнае, рыфленае, з перфарацыяй, у новых выпускаў цаўё пластыкавае і гладкае.

Першапачаткова магазіны былі ражковыя прамыя, пазней сталі ўжываць ражковыя выгнутыя (забяспечваюць больш надзейную падачу боепрыпасаў).

 Магазіны 
злева|міні|Фіксатары магазіна (Magazinhalter). Кнопка «скіду» магазіна маецца толькі ў варыянце пад патрон 9×19 мм
MP5 упершыню пастаўляўся з металічнымі магазінамі прамой формы. У 1976 годзе форму змянілі на выгнутую (бананападобную). Для варыянтаў 10 мм Car і .40 S&W вырабляюцца пластыкавыя паўпразрыстыя магазіны прамой формы.

Рычажок-фіксатар магазіна размешчаны паміж спускавым кручком і магазінам, у ніжняй частцы пісталет-кулямёта. У версіі MP5 пад патрон 9×19 мм, з правага боку, дадаткова прысутнічае кнопка скідання магазіна. У кіраўніцтве да MP5 указваецца, што гэта кнопка прызначана для «праўшэй» з доўгімі пальцамі. Гэтая кнопка дае магчымасць «скінуць» магазін правай рукой і адначасова левай рукой уставіць новы магазін.

 Мадыфікацыі 

 МР5А1 — без прыклада;
 МР5А2 — з сталым прыкладам з пластыка;
 МР5А3 — з рассоўным металічным прыкладам;
 MP5SD1, SD2 і SD3 — мадэлі з інтэграваным глушыцелем і прыкладамі аналагічна мадэлям А1-А3;
 MP5N — варыянт для ВМС ЗША з двухбаковым засцерагальнікам-перакладнікам рэжымаў агню і дадатковым рэжымам стральбы з адсечкай па 3 патроны;
 MP5/10 — варыянт пад патрон 10мм «Аўта» (вонкава адрозніваецца прамым магазінам з празрыстага пластыка), выпушчаны абмежаванай серыяй для ФБР ЗША;
 МР5/40 — пад патрон .40 «Сміт-Весан» (10мм), магазін вонкава падобны да магазінаў ад МР5/10.

У цяперашні час выпуск мадэляў 5/10 і 5/40 спынены ў сувязі з выпускам новага пісталет-кулямёта UMP калібру .40SW і .45ACP(HK UMP)

 MP5PT 
MP5PT — трэніровачны варыянт MP5. У цяперашні час зняты з вытворчасці.

Вонкава можна адрозніць па сініх метках і адпаведным надпісам. Канструкцыя пісталет-кулямёта перароблена под стральбу патронамі 9 × 19 мм PT з пластыкавай куляй. Пры стрэле, пластыкавая куля мае хуткасць да 1000 м/с, з прычыны нізкай масы, скорасць і энергія хутка падаюць (у рулі — 210 Дж, пасля 25 м — 10 Дж), таму эфектыўная далёкасць стральбы роўная 10 м, а максімальная далёкасць каля 125 м. Пластыкавыя боепрыпасы маюць сінюю гільзу з латунным дном і сінюю кулю.

Па словах супрацоўнікаў Heckler & Koch, гэтыя пісталеты-кулямёты таксама выкарыстоўваюць у самалётах для перавозкі VIP-асоб, бо боепрыпасы PT меней небяспечныя для пасажырскага салона і авіяцыйнага абсталявання.

 Эксплуатанты 
  Аўстралія — выкарыстоўваецца некаторымі спецпадраздзяленнямі.
  Аўстрыя — знаходзіцца на ўзбраенні спецпадраздзялення EKO Cobra.
  Азербайджан — у 2006—2012 гадах у Турцыі закуплена 270 штук MP5 турэцкай вытворчасці. Выкарыстоўваецца спецназам.Вадим Зайцев, Юрий Лямин. Силы специальных операций Азербайджана // журнал «Экспорт вооружений», № 4, 2021.
  Балгарыя
  Беларусь — на ўзбраенні СПБТ «Алмаз», спецпадраздзялення КДБ «Альфа», АМАП ГУУС Мінгарвыканкама.
  Бельгія — выкарыстоўваецца некаторымі спецпадраздзяленнямі.
  Бразілія
  Бруней
  Ватыкан — MP5A3 выкарыстоўваецца швейцарскай гвардыяй.
  Вялікабрытанія — для паліцыі першыя MP5 былі закуплены ў 1984 годзе. У далейшым яны паступілі на ўзбраенне мабільных груп «хуткага рэагавання», аховы аэрапортаў, спецпадраздзяленняў паліцыі, а таксама падраздзялення CRW SAS.
  Германія
  Грэцыя — MP5 вырабляецца кампаніяй Hellenic Arms.
  Грузія — партыя MP5A1 атрымана з Турцыі.
  Індыя — выкарыстоўваецца арміяй і спецпадраздзяленнямі.
  Інданезія — знаходзіцца на ўзбраенні спецпадраздзяленняў.
  Ісландыя — у 2011 годзе Нарвегія бясплатна перадала яе ваенную дапамогу 50 штук MP5A2N, якія паступілі на ўзбраенне берагавой аховы Ісландыі.https://www.althingi.is/altext/144/s/0869.html
  Італія — выкарыстоўваецца спецпадраздзяленнем COMSUBIN ваенна-марскога флоту і карабінерамі Італіі (ваенная паліцыя).
  Іран — няма звестак, аднак MP5 некалькі разоў былі заўважаны на парадах.
  Казахстан — MP5 выкарыстоўваюць розныя спецпадраздзяленні (MP5K выкарыстоўваюць ахоўнікі касмадрома Байканур).
  Канада — выкарыстоўваецца Каралеўскім канадскім ваенна-марскім флотам і некаторымі іншымі спецпадраздзяленнямі.
  Кітай — вырабляецца копія Norinco NR08.
  Малайзія — выкарыстоўваецца арміяй і спецпадраздзяленнямі.
  Новая Зеландыя — выкарыстоўваецца некаторымі спецпадраздзяленнямі.
  Нарвегія — пісталет-кулямёт MP5 вырабляўся ў Нарвегіі з 1984 года па ліцэнзіі на заводзе Konsberg Vapenfabrikk, і выкарыстоўваўся ў арміі і паліцыі да 2007 года, пасля чаго быў заменены на закупленыя ў Германіі HK MP7.
  Пакістан — некалькі мадыфікацый MP5 вырабляюцца па ліцэнзіі.
  Польшча — на ўзбраенні спецпадраздзяленняў GROM, FORMOZA, ваеннай жандармерыі, паліцыі і Міністэрства фінансаў.
  Партугалія — на ўзбраенні спецпадраздзяленняў.
  Рэспубліка Карэя — знаходзіцца на ўзбраенні спецпадраздзяленняў.

 HK MP5 у гульнях 

 Counter-Strike
 Escape from Tarkov
 S.T.A.L.K.E.R.

 Спасылкі 
 www.gewehr.ru 

 Крыніцы 

Катэгорыя:Пісталеты-кулямёты
Катэгорыя:Heckler & Koch
Катэгорыя:Пісталеты-кулямёты Германіі